Lagunens samlede omsetning steg fra rundt kr 450 millioner i 1986, første driftsåret, til kr 650 millioner i 1989. Initiativtaker var Frederick Schaefer, kjent som «Mr Lagunen», med utdannelse i økonomi og bedriftsledelse fra Cornell-universitetet i New York 1949-52. Han begynte hos Rieber & Søn i 1954, og utviklet Toro-merket. I 1970 solgte han suppefabrikker til Sovjetunionen og tok imot den sovjetiske fiskeriminister Aleksandr Isjkov med kvinnelig tolk. Tørret fiskesuppe i pose, markedsført av Toro i 1964, ble en internasjonal suksess med omtale av Schaefer i selveste på 1970-tallet. Da han utviklet Lagunen, la han vekt på opplysninger som at 50 % av salget skjedde etter kl 16:30, dvs. det som hadde vært vanlig stengetid noen få år tidligere. Senterets leietakere måtte derfor forplikte seg til en åpningstid fra kl 10 til kl 20.